Лабыкталар

Лабыкталар () - Кэрэхсэбиллээх организмнар бөлөхтөрө, лабыкталары үөрэтэр үөрэх - лихенология. Кинилэр икки араас тыынар тыыннах холбоһууларыттан тахсыбыттар биирэ тэллэй - микобионт дэҥэр, иккиһэ салахай - фотобионт диэн. Микобионт "таллом"(лабыкталар эттиктэрэ) сүрүн чааһа буолар, ол быыһыгар салахайдар килиэккэлэрэ бааллар.  Барыта 26 тыһыынча кэриҥэ көрүҥ киирэр. Саха сиригэр саамай биллэр Cladonia rangiferina Hoffm диэн лабыкта буолар, кини табалар сүрүн астара буолар.    

Икки организм холбоһуута - симбиоз, ол гынан баран учуонайдар бүтэһик быһаарыыларынан лабыкта тэллэйэ салахайга паразит буолар. 

 Тас көстүүлэрэ 
Лабыкталар саамай араас дьүһүннээх уонна өҥнөөх буолуохтарын сөптөр (Хара, Араҕас, От күөх, уо. д. а)

Тас көрүннэринэн үс бөлөххө араараллар:

 Күүгэннии
 Сэбирдэхтии
 Үүнээйилии

мини|Лабыкта

 Күүгэннии лабыкталар 
Тас көстүүлэрэ күүгэн курдук. Талломнара үүнэр сирдэригэр олус кытаанахтык сыстар, алдьаммахха кыайан ылыллыбат.

 Сэбирдэхтии лабыкталар 
Тас көстүүлэрэ сэбирдэхтэри санатар. Талломнара аллараанны өттүлэринэн сорох сирдэринэн сыстар.

 Үүнээйилии лабыкталар 
Тас көстүүлэри үүнээйиҕэ маарынныыр. Саамай уустук уонна кэрэхсэбиллээх көстүүлээх. Мастарга ыйанан үүнүөн сөп.

 Ис көстүүлэрэ 
Лабыкталар талломнара тэллэй гифаларыттан оҥоһуллубут, ол быыһыгар салахай килиэккэлэрэ баар. Таллом икки көрүҥүн араараллар:

гомеомернай - салахай килиэккэлэрэ гифалар быыһыгар күүскэ тарҕаммыт.

гетеромернай - салахай таллом биир араҥатыгар эрэ тарҕаммыт.

 Сигэлэр 
 Лихенологтар сайттара

Категория:Биологияҕа сыһыаннаах NCBI турбатах ыстатыйалара